Viborger Samler, 1846-10-26
Schweitz. Flere Correspondentefterretninger fra Gen dadle i stærke Udtryk det aftraadte Statsraads Forhold før og efter Kampen imod Jnsurgenterne i Forstaden St. Gervais. Den af Regjeringen samlede Krigsmagt var betydelig med Hensyn til Antallet, men Regjeringen maatte snart indsee at den ikke kunde stole paa den sammendragne, Milits. Dertil kom, at der iblandt Statsraadet Medlemmer og Tilhængere ikke fandtes en eneste Officier, der kunde lede de militaire Foretagender, og at en stor Deel af Staden Genfs Befolkning slog sig paa Oprørernes Side. En af de to i Staden indmarscherede Milits Batailloner gik strax for en stor Deel over til Jnsurgenterne. Eet af Compagnierne vægrede sig ved at modtage skarpe Patroner, der skulde afbenyttes imod Rebellerne, og paa Capitainens Ord: "Hvo, som ikke vil modtage Patroner, træde ud!" forlode ikke faa Krigere Geledet. Fremdeles synes det, at Artilleristerne med Forsæt have sigtet for høit, saa at Kuglerne foere hen over Jnsurgenternes Hoveder; thi det er umuligt, at endog de meest uvede Constabler kunde skyde saa slet i saa kort Afstand, dersom de ikke meere havde interesseret sig for Oprørernes Sikkerhed end for Opfyldelsen af deres Pligt, Kugler, som skulde rasere et 3 Fod høit, og i det høieste 50 Skridt fra Regjeringsskytset opført Batterie, ere trængte ind i 3die Etage i et kun 250 Skridt fra Batteriet liggende Huus. Et Compagnie Jægere var med Behjertethed trængt over en af de to smaae Rhonebroer, efterat Skytset omsider havde aabnet en Vei igjennem Barricaderne. Afsted, mine Venner, lader os følge efter Jægerne!" udraabte en Officier af Militsen, der med sit Detaschement vilde understøtte de modige Jægere. Men ikke en Mand af Compagniet rørte sig, og Jægerne maatte saaledes efter en frugtesløs Kamp trække sig tilbage. Ulige betænkeligere blev Tilstanden, den følgende Dags Morgen, da Rygtet udbredtes, at Regjeringen vilde beskyde Forstaden med gloende Kugler og kaste Bomber ind i den. Borgerne strømmede sammen paa Place de Grenette, og man tog hurtig den Beslutning, at man ikke vilde tillade Regjeringen at anvende hine frygtelige Midler. Nu først indsaae Regjeringen, at den ikke kunde udrette noget, og den resignerede. Andre Beretninger melde, at Regjeringen skamme ligen havde forsømt de mere virksomme Midler for at kue Oprørerne; Broerne burde have været besatte med Artillerie, og Dampbaade posterede paa fordeelagtige Puncter, hvorfra de kunde beskyde Forstaden St. Gervais. Af Revue de Geneve faaes Oplysninger om det sidste Møde i det nu opløste "Store Raad. Omtrent 100 af disse Raader vare tilstede, iblandt hvilke alle de catholske Raadsherrer. Medens der discuteredes om det "Store Raad, skulde opløse sig eller blot udsætte sine Møder, traadte de Herrer Fazy, Decrey og Bogtrykker, Müller ind i Salen, og Fazy erklærede nu i Generalconseilets Navn det "Store Raad for opløst, hvorpaa Præsidenten bød ham øieblikkelig at forlade Salen. Vi ville kun vige for Magien, udbrød en af de tilstedeværende Raadsherrer; "Folket vil snart giøre Ende paa Sagen", udraabte Fazy, og i samme Øieblik styrtede en Folkehob ind i Salen og tvang Raadsherrerne til at forlade samme. Dog skulle de Exalterede ikke have lag voldsom Haand paa nogen af de flygtende Raader.